[pic] | EUROOPA ÜHENDUSTE KOMISJON |

Brüssel 3.11.2008

KOM(2008) 695 lõplik

Ettepanek:

NÕUKOGU OTSUS,

millega kehtestatakse seisukoht, mis tuleb Euroopa Ühenduse nimel vastu võtta konventsiooniosaliste 9. konverentsil seoses konventsiooni I ja II liite muudatusettepanekutega metsloomade rändliikide kaitse kohta

(komisjoni esitatud)

SELETUSKIRI

1. Metsloomade rändliikide kaitse konventsiooni (tuntud ka kui Bonni konventsioon) eesmärk on kaitsta maismaa- ja veeloomade ning lindude rändliike kogu nende rändealal. See on ÜRO Keskkonnaprogrammi egiidi all sõlmitud valitsustevaheline leping, mis kogu maailmas tegeleb puutumatu looduse ja looduslike elupaikadega.

2. Kõnealune konventsiooniosaliste 9. konverents toimub 1.–5. detsembril 2008 Roomas (Itaalia). Euroopa Ühendus on Bonni konventsiooni osaline alates 1. novembrist 1983[1].

3. Konventsiooniosaliste konverents (COP) on konventsiooni otsuseid tegev organ, kes on pädev hindama rändliikide kaitsestaatust ja seejärel läbi vaatama konventsiooni I ja II liites esitatud loetelud. Kõnealuseks konventsiooniosaliste konverentsiks on mõned liikmed esitanud ettepanekuid kaitsta mitut uut liiki, muutes selleks konventsiooni I ja II liidet.

4. Vastavalt konventsiooni artiklile 11 jõustub liite muudatus üheksakümne päeva möödumisel konventsiooniosaliste konverentsi istungist, kus see vastu võeti, kõigi konventsiooniosaliste suhtes, välja arvatud need konventsiooniosalised, kes teevad reservatsiooni. Seepärast on nõukogul vaja artikli 300 lõike 2 teise lõigu kohaselt teha otsus seisukohtade kehtestamiseks, mis tuleb ühenduse nimel konventsiooniosaliste 9. konverentsil vastu võtta.

5. Konventsiooniosaliste muudatusettepanekud ei nõua muudatusi ühenduse õiguses. Need on seotud kas rändliikidega, kellel on juba ühenduse õigusjärgne tõhus kaitse, näiteks vastavalt linnudirektiivile[2], loodusdirektiivile[3] või ühisele kalanduspoliitikale,[4] või liikidega, kes ei kuulu ühise kalanduspoliitika alla ja kelle levikuala on väljaspool liikmesriikide Euroopa territooriumit. Ühendus peaks neid ettepanekuid toetama järgmistel kaalutlustel: (1) need on teaduslikult usaldatavad; (2) need aitavad kaasa sise- ja välismeetmete järjepidevusele; ja (3) ühendus on võtnud kohustuse teha rahvusvahelist koostööd bioloogilise mitmekesisuse kaitse alal vastavalt ÜRO bioloogilise mitmekesisuse konventsiooni artiklile 5 ja ülemaailmse säästva arengu tippkohtumisel kokkulepitud eesmärgile „vähendada aastaks 2010 oluliselt bioloogilise mitmekesisuse kao määra.”

Ettepanek:

NÕUKOGU OTSUS,

millega kehtestatakse seisukoht, mis tuleb Euroopa Ühenduse nimel vastu võtta konventsiooniosaliste 9. konverentsil seoses konventsiooni I ja II liite muudatusettepanekutega metsloomade rändliikide kaitse kohta

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artikli 175 lõiget 1 koostoimes artikli 300 lõike 2 teise lõiguga,

võttes arvesse komisjoni ettepanekut[5]

ning arvestades järgmist:

(1) Ühendus on metsloomade rändliikide kaitse konventsiooni (Bonni konventsioon)[6] osaline.

(2) Konventsiooniosaliste konverents on konventsiooni otsuseid tegev organ, kes on pädev hindama rändliikide kaitsestaatust ja seejärel läbi vaatama rändliikide kaitse osas tehtud edusamme, eriti nende liikide osas, mis on loetletud konventsiooni I ja II liites.

(3) Konventsiooniosaliste 9. konverentsiks, mis toimub 1.–5. detsembril 2008 Roomas (Itaalia), on mitmed liikmed esitanud ettepanekuid kaitsta mitut uut liiki, muutes selleks konventsiooni I ja II liidet.

(4) Vastavalt konventsiooni artiklile 11 jõustub liite muudatus üheksakümne päeva möödumisel konventsiooniosaliste konverentsi istungist, kus see vastu võeti, kõigi konventsiooniosaliste suhtes, välja arvatud need konventsiooniosalised, kes teevad reservatsiooni.

(5) Konventsiooniosaliste muudatusettepanekud ei nõua muudatusi ühenduse õiguses.

(6) Ühendus peaks neid ettepanekuid toetama, sest need on teaduslikult usaldatavad, kooskõlas ühenduse õigusaktidega ja ühenduse kohustusega teha rahvusvahelist koostööd bioloogilise mitmekesisuse kaitse alal vastavalt ÜRO bioloogilise mitmekesisuse konventsiooni[7] artiklile 5 ja 2002. aastal ülemaailmse säästva arengu tippkohtumisel kokkulepitud eesmärgile – vähendada aastaks 2010 oluliselt bioloogilise mitmekesisuse kao määra.

ON TEINUD JÄRGMISE OTSUSE:

Ainus artikkel

Metsloomade rändliikide kaitse konventsiooni (Bonni konventsioon) konventsiooniosaliste 9. konverentsil on komisjon ühenduse nimel konventsiooni I ja II liite muudatusettepanekute hääletamisel seoses mitme uue liigi kaitsega järgmisel seisukohal:

6. Komisjon on volitatud toetama järgmiste liikide lisamist I liitesse:

7. Neophron percnopterus ;

8. Tursiops truncatus ponticus (Musta mere populatsioon);

9. Falco cherrug ;

10. Orcaella brevirostris ;

11. Souza teuszii ;

12. Acinonyx jubatus ;

13. Trichechus senegalensis ;

14. Ammotragus lervia ;

15. Aythya baeri ;

16. Sterna lorata ;

17. Emberiza aureola ;

18. Dendroica caerulea ;

19. Acrocephalus sorghophilus;

20. Komisjon on volitatud toetama järgmiste liikide lisamist II liitesse:

21. Phocoena phocoena (Loode-Aafrika populatsioon);

22. Grampus griseus (Vahemere populatsioon);

23. Tursiops truncatus (kogu Vahemere populatsioon);

24. Stenella clymene (Lääne-Aafrika populatsioon, Atlandi idaosa troopiline piirkond);

25. Lycaon pictus ;

26. Saiga tatarica ;

27. Oxyura maccoa ;

28. Rhychops flavirostris ;

29. Isurus oxyrinchus ;

30. Isurus paucus ;

31. Lamna nasus ;

32. Squalus acanthias .

Brüssel, […]

Nõukogu nimel

eesistuja […]

[1] Nõukogu 24. juuni 1982. aasta otsus 82/461/EMÜ metsloomade rändliikide kaitse konventsiooni sõlmimise kohta (EÜT L 210, 24.6.1982, lk 10).

[2] Nõukogu 2. aprilli 1979. aasta direktiiv 79/409/EMÜ loodusliku linnustiku kaitse kohta (EÜT L 103, 25.4.1979, lk 1).

[3] Nõukogu 21. mai 1992. aasta direktiiv 92/43/EMÜ looduslike elupaikade ning loodusliku loomastiku ja taimestiku kaitse kohta (EÜT L 206, 22.7.1992, lk 7).

[4] Nõukogu 20. detsembri 2002. aasta määrus (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta (EÜT L 358, 31.12.2002, lk 59).

[5] ELT C […], […], lk […].

[6] Nõukogu 24. juuni 1982. aasta otsus 82/461/EMÜ metsloomade rändliikide kaitse konventsiooni sõlmimise kohta (EÜT L 210, 24.6.1982, lk 10).

[7] Nõukogu 25. oktoobri 1993. aasta otsus 93/626EMÜ bioloogilise mitmekesisuse konventsiooni sõlmimise kohta (EÜT L 309, 13.12.1993, lk 1).